als_Latn dik_Latn sag_Latn
Deputeti i Partisë Demokratike Fatbardh Kadilli i ka konsideruar tabulatet me rëndësi për hetimin e 21 janarit. Sipas Kadillit, Prokuroria nuk po heton organizatorët, por ata që mbrojtën institucionet. Po sipas tij, Rama nuk pranon përballjen me zgjedhjet ndaj dhe tenton të marrë pushtetin me dhunë. Duke iu referuar ngjarjeve 21 janari, Kadilli tha se ai ishte një puç i iniciuar nga Edi Rama. Sipas tij populli ishte i heshtur në 28 janar. Kadilli tha se ma mazhoranca ka respektuar thirrjen e BE-së, ndaj dhe ka anuluar manifestimin anti-dhunë. Duke iu referuar demonstratës Kadilli tha se kemi militantë kundër popullit, të cilët kanë qenë organizuar nga Rama. Ai kërkoi që palët të qetësohen dhe të bashkëpunojnë për të mirën e vendin. Por nënvizoi se për mazhorancës janë bërë puçe. Duke ju referuar komisionit hetimor për 21 janarin, Kadilli tha se kërkesa për tablatet e politikanëve të lartë dhe krerëve të shtetit, nuk mund të konsiderohet përgjime. “Prokuroria nuk po heton organizatorët. Dhuna është e iniciuar nga opozita dhe Prokuroria nuk heton mbi vrasjet. Nuk janë hetuar individë të veçantë”, tha Kadilli. Ndërsa shtoi se po hetohen ata që mbrojtën institucionet. Duke iu referuar Presidentit, Kadilli tha se Topi nuk doli si garant në 21 janar. “Topi nuk doli si garant i popullit. Veprimet e tij nuk ishin në kohë reale”- tha Kadilli. Për SHISH deputeti demokrat Kadilli tha se, nuk ka bashkëpunuar me qeverinë. Sipas tij, të gjitha këto ngjarje të iniciuara nga Rama, bëhen sepse ai nuk pranon përballjen me zgjedhjet dhe tenton të tenton ta marrë pushtetin me dhunë. Kryesia e PD-së Shkodër dënon dhunën e 21 Janarit: “U tentua rrëzimi i pushtetit me dhunë”/Kryesia e PD-së Shkodër, ka zhvilluar dje një mbledhje me dyer të mbyllura, ku në rend të ditës ishte diskutimi dhe arritja e një vendimi të përbashkët mbi qëndrimin që mban kjo forcë politike në Shkodër mbi zhvillimet dhe situatën aktuale politike në vend, duke dënuar aktet e dhunës të shfaqur nga disa persona të inkriminuar pranë Partisë Socialiste të Shqipërisë dhe opozitës së bashkuar në demonstratën e 21 janarit. Këtë qëndrim e kanë bërë prezent pas mbledhjes kryetari i PD-së Shkodër Astrit Bushati si dhe deputetja Arenca Troshani. Gjithashtu sipas kreut të PD-së Shkodër, Astrit Bushati një tjetër çështje e diskutuar në mbledhjen e kryesisë së kësaj force politike në kryeqendrën e veriut ishte dhe ndërtimi i një plani masash organizative për zgjedhjet vendore. Bushati nuk ka përjashtuar rritjen e konkurrencës së brendshme në Partine Demokratike përsa i përket kandidateve të mundshëm për kryetarë të njësive vendore, ndërkohë që gjithçka do të filtrohet në kryesinë qendrore ku dhe do vendoset përfundimisht mbi emrat e atyre që do hyjnë në garën elektorale për zgjedhjet e 8 majit.
als_Latn